**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 8. Закона о матичним књигама ( „Службени гласник РС“ бр.20/2009 и 145/2014), 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004), на својој 112. (стодванаестој) седници, одржаној дана 05. октобра 2015. године, доноси

**ОДЛУКУ О УТВРЂИВАЊУ**

**П Р Е Д Л О ГА**

**Одлуке о усвајању Европске повеље о родној равноправности на локалном нивоу**

**УТВРЂУЈЕ СЕ** предлог Одлуке о усвајању Европске повеље о родној равноправности на локалном нивоу.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-20-484/15-III

У Гаџином Хану, 05. октобар 2015. године

ПРЕДСЕДНИК

Саша Ђорђевић

обрадила

Љиљана Петровић

ПРЕДЛОГ

На основу члана 32. и 36. Закона о локалној самоуправи („Службени гласник РС“ број 129/07) и члана 39. Статута општине Гаџин Хан ( „Службени лист града Ниша“ бр.63/2008, 31/2011, 46/2012 и 36/2013),

Скупштина Општине Гаџин Хан на својој седници одржаној дана12. октобра 2015. године доноси

ОДЛУКУ

О УСВАЈАЊУ ЕВРОПСКЕ ПОВЕЉЕ О РОДНОЈ РАВНОПРАВНОСТИ

НА ЛОКАЛНОМ НИВОУ

Члан 1.

Овом одлуком усваја се Европска повеља о родној равноправности као програмски основ за планирање у области родне равноправности на локалном нивоу.

Члан 2.

Европска повеља о родној равноправности је оквир за израду Локалног акционог плана за родну равноправност општине Гаџин Хан.

Члан 3.

Локални акциони план Комисије за унапређење родне равнопшравности на територији општине Гаџин Хан, ће бити у складу са стратешким правцима дефинисаним Националном стратегијом за побољшање жена и унапређење родне равноправности а самим тим и са Националним планом за њено спровођење.

Члан 4.

Доношење свих оперативних одлука неопходних за израду Локалног акционог плана до његовог усвајања од стране Скупштине општине Гаџин Хан, су у надлежности Председника и Општинског већа општине Гаџин Хан.

Члан 5.

Општина Гаџин Хан је обавезна да обавести Савет европских општина и региона (Council Europian Municipalities end regions) и Сталну конференцију градова и општина о усвајању Европске повеље о родној равноправности на локалном нивоу.

Члан 6.

Ова одлука ступа на снагу даном доношења и биће објављерна у „Службеном листу града Ниша“.

СКУПШТИНА ОПШТИНЕ ГАЏИН ХАН

Број:\_\_\_\_\_\_\_\_\_\_\_\_\_\_\_\_\_\_2015-II

У Гаџином Хану ПРЕДСЕДНИК

Драгослав Ранчић